
Neutronska 

gljiva 

nad 

Evropom 



N A TEMELJU izvještaja šesto¬ 
rice preživjelih, američki no¬ 
vinar John Hersey rekonstrui- 
* rao je 1946. grozote Hirošime: 

»Tisuće i tisuće bježale su iz gra¬ 
da: gotovo svi su bili ozlijeđeni. 
Mnogima su bile spaljene obrve, 


Eksplodira li ikad kakva 
neutronska bomba, njezi¬ 
no smrtonosno zračenje 
vjerojatno će se širiti nad 
većim dijelom Njemačke. 
Vojne planere zaokuplja 
nedoumica: hoće li poja¬ 
čano djelovanje atomskog 
oružja samo povećati 
strah ili opasnost od izbi¬ 
janja nuklearnog rata 
svjetskih razmjera? 


DER SPIEBEL 

DAS DEUTSCHE NACHRICHTEN«MAfi^ZIN 


komadi kože visjeli su im s lica ili 
s ruku. Neki su povraćali hodajući. 
Mnogi su bili goli; na njihovoj iz¬ 
gorjeloj koži vidjeli su se različiti 
znaci: držači donjeg rublja ili cvje¬ 
tići s kimona bili su im udaljeni u 
kožu kao da su tetovirani.« 

Skupina vojnika zalutala je u 
nekoj šumici: »lica vojnika bila su 
posve izgorjela, očne duplje prazne, 
tekućina iz njihovih rastaljenih 
očnih jabučica bila im se zgrušala 
na obrazima, usta su' im bila samo 
još natekle gnojne rane...« 

Područje od približno deset čet¬ 
vornih kilometara u središtu Hiroši¬ 
me opustošeno je »u jedan jedini 
crveno-smeđi ožiljak«. »Stotine svi- 
nutih bicikla, rastavljenih tramva¬ 
ja i automobila ležale su svuda nao¬ 
kolo, na mjestima gdje ih je bila 
zaustavila atomska munja...« Na 
slučajno nesrušeno betonsko proče¬ 
lje neke banke plamen je reljefno 
nanio obrise ličioca s ljestvama, 
»koji je upravo umočio četku u ^ 
kantu s bojom«; čovjek i ljestve O 
isparili su od silne jare. n 

Već dulje od tri desetljeća ti pri¬ 
zori iz Hirošime podsjećaju na spoz¬ 
naju »da je čovječanstvo sada spo¬ 
sobno istrijebiti samo sebe« (kako 
je to rekao zapadnonjemački nobe¬ 
lovac, atomist Otto Rahn). 

Ni u jednom scenariju eventual¬ 
nog atomskog rata na evropskom 
tlu ne može se izbjeći grozna bilan¬ 
ca: samo u prvih 48 sati takva rata 
— izračunali su stratezi NATO-a 
prigodom zračnih manevara 1955 
(»Carte blanche«) — od 335 tzv. tak¬ 
tičkih atomskih oružja čak bi ih 
268 eksplodiralo na tlu SR Njemač- 
ke. 

Prema istom proračunu, među 
civilnim stanovništvom bio bi 1,5 
milijun mrtvih i 3,5 milijuna ranje¬ 
nih — izgorjelih u atomskoj plame- 
noj lopti, rastrganih od valova zra¬ 
ka, zatrpanih u ruševinama zgrada, 
ozračenih radioaktivnim oborinama 
koje bi zatro vale cijela područja i 
učinila ih niz godina opasnima za 
život i zdravlje ljudi. 

A pri »totalnoj razmjeni udara¬ 
ca« atomskim oružjem u zapadnoj 
Evropi bi se, procjenjuju planeri 
Pentagona, broj poginulih povećao 
na 100 milijuna. 

POLITIČKI EKSPLOZIV 

Sad se, međutim, umjesto takve 
apokaliptične verzije atomskog 
rata najavljuje alternativa — vari¬ 
janta po kojoj bi opet, kao u pro¬ 
šlom stoljeću, napadi bili upereni 
samo na borbene jedinice, a ne na 
stanovništvo gradova ili sela. U voj¬ 
nom žargonu govori se o »atoms¬ 
kom oružju trećeg pokoljenja«, 
koje bi »zbog malog radijusa djelo¬ 
vanja« bilo namijenjeno »zgusnu¬ 
tim (točkastim) ciljevima«. 

Pod tom su šifrom planeri NA¬ 
TO-a pokušali, ponajprije, neopaže- 
no unijeti u stratešku igru novi raz¬ 
voj u tehnici oružja. No to se pret¬ 
vorilo u politički eksploziv najprije 
u Washingtonu, zatim širom svije¬ 
ta: stvorena Je »neutronska bom¬ 
ba« za čiju proizvodnju su se ne¬ 


davno ipak, uza sav oprez, opredije¬ 
lili predsjednik Čarter i američki 
Kongres. 

Još na lanjskom zasjedanju Nu¬ 
klearne grupe NATO-a za planira¬ 
nje govorilo se o novom američ¬ 
kom čudesnom oružju — stručne 
vo'jne oznake: »eksplozivno tijelo s 
pojačanim zračenjem a ograniče¬ 
nim učinkom toplote i tlaka«. 
Među Evropljanima je to oružje, 
prema riječima vrhovnog zapovjed¬ 
nika NATO-a generala Alexandera 
Haiga, naišlo na »oduševljeno odo¬ 
bravanje«. Članice NATO-a složile 
su se da nove bombe budu stacioni¬ 
rane na njihovu tlu. 

Neutronska bomba nije stvorena 
da je prevoze strateški interkonti¬ 
nentalni bombarderi, nego kao oruž¬ 
je za atomske bitke izbliza. Njome 
će se, navodno, najprije naoružati 
rakete lance stacionirane u SR Nje¬ 
mačkoj (domet im je 120 km). 

Osim toga, već se iskušavaju neu- 
tronske granate za haubice od 203 
mm koje u svom naoružanju imaju 
zapadnonjemačka i američka vojs¬ 
ka; manji kalibar (155 mm) tek se 
stvara. 

Za dogledno vrijeme, dakle, vrije¬ 
di: ako neutronska bomba uopće 
eksplodira i njezine nevidljive zra¬ 
ke počnu sijati smrt, najvjerojatni¬ 
je će se to dogoditi na zapadnonje¬ 
mačkom tlu. 

Kako bi neutronski rat mogao 
početi na granici između DR Nje¬ 
mačke i SR Njemačke, planeri 
NATO-a iz Bruxellesa već su opisa¬ 
li u jednoj analizi: 

Sovjetski tenkovi u razmaku po 
50 m, praćeni pješadijom u oklop¬ 
nim transporterima, nadiru južno 
od Lauenburga prema Bevensenu 
(mjestu sa 9000 stanovnika), ne nai- 
lazeći ni na kakav otpor. 

Ipak, odjednom se začuje zviž¬ 
duk rakete lance, izbačene s pos¬ 
tolja negdje u blizini Ldneburga. 
Munja propara nebom iznad pito¬ 
me riječne doline, a koju minutu 
poslije, očima artiljerijskog izviđa- 

Ča NATO-a, skrivenog na uzvisini 
udaljenoj četiri kilometra, otkriva 
se neobičan prizor: 

Kao da su dodirnuti nekom ne¬ 
vidljivom golemom pesnicom, sov¬ 
jetski tenkovi napuštaju pravilan 
borbeni poredak, voze dalje, ali 
neki napuštaju smjer kretanja, kri¬ 
vudaju lijevo-desno ili se vrte u 
krugu, sudaraju se uzajamno, dok 
im gusjenice ruju tlo. 

I oklopni gusjeničari za prijevoz 
pješadije, iznenada počinju krivuda¬ 
ti; čelični transporteri još neko vri¬ 
jeme besciljno oru polje, a zatim 
se jedan za drugim zaustavljaju 


zajedno sa svojim teretom — četa¬ 
ma umiruće pješadije. 

ARGUMENT PROTIVNIKA 

Tako bi se — u scenariju — oštri¬ 
ca protivnikova eventualnog napa¬ 
da zaustavila neutronskim udar¬ 
cem. A za razliku od običnog 
atomskog oružja, koje ostavlja traj¬ 
niju radioaktivnu zagađenost, 
smrtonosno zračenje u pogođenom 
području ubrzo bi se izgubilo: već 
24 sata nakon eksplozije neutrons- 
ke bombe, vlastite jedinice smjele 
bi prolaziti ozračenim tlom. 

Vašingtonski političari i vojni 
stručnjaci hvale novo otkriće kao 

»odlučujući vojno-tehnički prodor«. 
»To je najbolje što smo stvorili u 
nekoliko desetljeća«, kaže John. C. 
Stennis, demokratski senator iz Mis- 
sissippija i predsjednik Odbora za 
obranu. Zahvaljujući neutronskoj 
bombi, počet će »strateška revoluci¬ 
ja«. 

Zagovornici neutronske bombe u 
američkom Kongresu ističu da je 
to »čisto« i »humano« oružje pred 
kojim će eventualni protivnik ima¬ 
ti više strahopoštovanja nego pred 
bilo kojim drugim eksplozivnim ti¬ 
jelom. Jer morat će pretpostaviti 
da bi Amerikanci takvo »čisto« 
oružje uistinu mogli i upotrijebiti. 

A to je, ujedno, najvažniji i naj¬ 
jači argument protivnika neutrons¬ 
ke bombe. Herbert Scoville, bivši 
zamjenik direktora agencije Cl A, 
kaže o tome: »Novo oružje ne čini 
atomski rat humanijim nego — vje¬ 
rojatnijim.« 

U međuvremenu su novom supfer- 
oružju u novinskim izvještajima 
već pripisana fantastična svojstva — 
najčešće zbog nepoznavanja njego¬ 
va stvarnog djelovanja, a djelomič¬ 
no i zbđg neprimjerenih, grotes¬ 
knih izraza. 

»Tjelesno duboko, prostorno usre¬ 
dotočeno, vremenski kratko« djelu¬ 
je zračenje neutronskog oružja, ob¬ 
jašnjavao je rezervni pukovnik 
Adaibert Weinstein, vojni struč¬ 
njak lista »Frankfurter Allgemeine 
Zeitung«. Ono čovjeka »čini nespo¬ 
sobnim da se brani ali ne oštećuje 
njegovu opremu«. 

»Nova bom^a«, pisao je »Welt 
am Sonntag«, »ubija ljude u zdra¬ 
vom svijetu; stvara neoštećene leše- 
ve u neboderima, tvorriicama i ten¬ 
kovima.« 

A što u rukama generala NA- 
TO-a može neutronsko oružje — 
čije bi »smrtonosno zračenje moglo 
odlučiti o sudbini SR Njemačke« — 
list je objasnio na ovom primjeru: 
»Čak i kad bi neprijateljske jedini¬ 
ce privremeno zauzele Ruhr, mogle 
bi se uz pomoć neutronske bombe 


otjerati odande a da se ne uništi 
evropska industrijska jezgra.« 

Što vojni stručnjaci očekuju od 
nove bojeve glave za raketu lance, 
još preciznije je opisao Alfred Star- 
bird, jedan od rukovodilaca projek¬ 
ta za izradU neutronske bombe: 
»Smanjujemo djelovanje tlaka zra¬ 
ka i vrućine, te postižemo da se 
ubija samo i u krugu promjera 
koji odredimo.« 

Vojni stručnjaci i proizvođači 
oružja, zapravo, već dva desetljeća 
sanjaju o tom »trećem pokoljenju 
atomskih bomba«. 

Švicarski vojni stručnjak, pukov¬ 
nik Max Weibel na primjer, još je 
1961. u ciriškom tjedniku »Weltwo- 
che« opisao »zadaće neutronske 
bombe«. Navodimo: »U području 
cilja zračenje bi začas izbacilo iz 
borbe neprijateljske vojnike...« Isto¬ 
dobno bi »materijalna razaranja 
bila svedena na najmanju mjeru«. 
Tenkovi i utvrđenja »ostali bi neta¬ 
knuti i napadač bi ih zauzeo bez 
poteškoća«. 

BRZI NEUTRONI 

S tehničkog stajališta — znali su 
fizičari — takva bi se mogućnost 
pružila čim bi se uspio promijeniti 
spektar djelovanja klasičnih atoms¬ 
kih i hidrogenskih bomba. 

Da bi se dosegao taj cilj — stvara¬ 
nje većeg udjela neutronskog zrače¬ 
nja pri razmjerno manjoj snazi eks¬ 
plozije i sniženoj količini radioak¬ 
tivnih oborina — tehničari su mora¬ 
li poći od načela vodikove bombe, 
smanjujući je istodobno. 

Neutroni — elementarne čestice 
atoma bez električnog naboja (elek¬ 
trični neutralne) — oslobađaju se 
kad god se u H-bombi dva teška 
atoma vodika (deuterij i tricij) uza¬ 
jamno pretapaju u atom helija. 

Uspije li se postupak tog pretapa¬ 
nja atoma u bombi — najvjerojatni¬ 
je posredstvom obloge o koju se 
odbijaju neutroni — produljiti za 
nekoliko milijuntih dijelova sekun¬ 
de. povećat će se broi oslobođenih 

neutrona, koji su istodobno primili 
golemu kinetičku (pokretnu) energi¬ 
ju — približno 14 milijuna elektron- 
volta — i kao dijelovi zračenja kre¬ 
nuti na sve strane. Ti su »brzi neu¬ 
troni« ono zastrašujuće smrtonosno 
zračenje neutronske bombe. 

Bez spomenute goleme kinetičke 
energije, neutroni su neopasni po¬ 
put puščenog zrna u čahuri bez 
naboja. Za razliku od njega, »brzi 
neutroni« prolaze kroz tenkovske 
oklope, čelične kacige, odjeću ili 
zid od opeke, onako kako čestice 
prašine nesmetano prolaze kroz ži¬ 
čanu vrtnu ogradu. 

To razornije te atomske čestice 
djeluju u ljudskom organizmu. U 
njemu predaju svoju energiju jez¬ 
grama atoma vodika, povezanim u 
stanicama organizma, udarajući 
snažno u njih. Pogođene jezgre 
(protoni) zatim razaraju staničnu 
tvar, jer pucaju molekularni spoje¬ 
vi. 

»Njihovo djelovanje«, napisao je 
Robert Gerwin, »može se usporediti 
s milijardama sićušnih injekcija 
vrlo djelotvorne kiseline.« Čovjek 
se, kako to odvratno kažu u nekom 
američkom atomskom laboratoriju, 
doslovno »pretvara u sok« (»jui- 
ced«). 

Upotreba izraza »humana« u vezi 
s neutronskom bombom zvuči kao 
jeziva ironija s obzirom na djelova¬ 
nje takva zračenja u ljudskom tije¬ 
lu. 

Primi li čovjek dozu zračenja od 
8000 rema (kratica rem za »rontgen 
equivalent' man« naziv je jedinice 
za mjerenje razmjernog biološkog 
djelovanja zračenja na čovjeka) — 
što bi se, naime, dogodilo ako bi se 
nalazio u krugu polumjera 800 m 
kad bi neutronska bomba u raketi 
lance eksplodirala, npr., na visini 
130 m — »tijelo bi mu gotovo tre¬ 
nutno bilo onesposobljeno za bilo 
što« (kaže se u priručniku »Djelova¬ 
nje nuklearnog oružja« koji je 
štampala američka Komisija za 
atomsku energiju). 


No i pri dozi od 700 do 1000 
rema »pojavljuju se prve teške pos¬ 
ljedice... u obliku mučnine i povra¬ 
ćanja već u prva tri ili četiri sata«. 
Slijede »brže ili nešto polaganije: 
malaksalost, proljev, najprije vod¬ 
njikav, zatim krvav, gubitak teka i 
groznica«. 

Ostali simptomi pri tolikoj dozi 
opažaju se poslije nekoliko dana ili 
tjedana: ispadanje kose, iznenadna 
krvarenja, oticanje i upala ždrijela, 
na kraju bunilo, nesvjestica, 
obamrlost i smrt. 

Još i pri dozi zračenja od 400 
rema — što bi doprla do svakoga 
tko bi se za spomenute eksplozije 
našao bliže od. 1400 metara od njezi¬ 
na središta — polovica ozračenih 
umrla bi u roku mjesec dana. 

MINI PILULA URANA 

Zaštita od smrtonosnog djelova¬ 
nja neutronskog zračenja postiže se 
samo uz znatne izdatke. Atomisti, 
primjerice, koji rade s »brzim« neu¬ 
tronima, zaklanjaju se iza visokih 
zidova od parafinskih blokova; 50 
centimetara debeli betonski zid 
uspijeva, naime, zaustaviti samo 
devet desetina neutronskog zrače¬ 
nja — to nipošto nije dovoljna zašti¬ 
ta u blizini mjesta na,kojem eksplo¬ 
dira bojeva glava rakete lance. 

Fizičari tehničkog fakulteta u 
Beču izradili su — upravo zato da 
bi se zaštitili od neutrona — poseb¬ 
nu smjesu plastičnih masa. Navod¬ 
no zaštitno djelovanje: samo tisući 
dio zračenja koje dopre do zaštitne 
ploče debele dva centimetra prolazi 
na drugu stranu. 

Neke od tehničkih pojedinosti 
neutronske bombe »procurile« su iz 
Pentagona posljednjih mjeseci. Na¬ 
vodno je eksplozijom stvorena de¬ 
set puta veća količina neutrona 
nego »klasičnom« atomskom bom¬ 
bom, a istodobno se razaranje pla¬ 
menom i eksplozivnim tlakom us¬ 
pjelo ograničiti na područje promje¬ 
ra samo 400 do 600 metara. 

Kako su tehničari u tajnim labo¬ 
ratorijima za izradu oružja u Los 
Alamosu i Livermoreu (Kalifornija) 
uspjeli to postići, stručnjaci izvan 
SAD zasad samo nagađaju. 

Za pretapanje atomskih jezgara 
(fuziju) prijeko potrebna tempera¬ 
tura od nekoliko milijuna stupnje¬ 
va, dobivena eksplozijom 20 ili više 
kilograma urana 235 (kao u običnoj 
H-bombi), ne može se ostvariti bez 
velike količine popratnih radioak¬ 
tivnih oborina. Odbačena je i zato 
što je, zasad, tehnički previše slože¬ 
na i varijanta iniciranja fuzije 
pomoću laserskog zračenja snažne 
energije. 

Kao upaljač neutronske bombe 
teoretski bi prikladan bio i umjet¬ 
no proizvedeni element transuran 
»kalifornij-252«, od kojeg već i 1,5 
gram čini tzv. kritičnu masu (količi¬ 
nu pri kojoj počinje lančana reakci¬ 
ja, op. prev.). Protiv takve varijan¬ 
te, međutim, govori činjenica da je 
proizvodnja tog umjetnog elementa 
astronomski skupa čak i za vojne 
potrebe. 

Fizičari stoga pretpostavljaju da 
su njihove američke kolege uspjele, 
pomoću »mini pilule« urana-235 ili 
plutomia, potpaliti smjesu vodika i 
pretvoriti je u izvor neutrona. Po¬ 
trebna kritična masa mogla je na¬ 
stati tako što se mala kuglica ura¬ 
na u djeliću milijuntine sekunde — 
možda pomoću kemijskog eksplozi¬ 
va — zdrobi pod vrlo snažnim tla¬ 
kom. 

Slične pretpostavke iznosile su 
se, zapravo, već prije više od petna¬ 
est godina: u proljeće 1960. američ¬ 
ki časopis »Time« pisao je prvi put 
o stvaranju neutronske bombe; 
tada je slovila kao »najtajnije od 
svih američkih tajnih oružja«. 

Godinu dana poslije, u srpnju 
1961. američki senator Thomas 
Dodd »pustio je mačka iz vreće« 
(kako se bio izrazio list »Tagesspie- 
gel«). Djelovanje »N-bombe« Dodd 
je usporedio sa »zrakama smrti« iz 
mašte izumitelja amatera. 


»Sanja se o neutronskoj bombi«, 
pisalo je u listopadu 1961. u listu 
»Deutsche Zeitung«, koja bi uništa¬ 
vala sva živa bića, a anorganske 
tvorevine — bile to katedrale ili 
kolodvori — ostavljala netaknute«. 

JEZIVO UMIRANJE 

San se ipak nije ostvario, pa J 
neće, u takvu savršenstvu već i 
zbog fizikalnih uvjeta. Ali i neu- 
tronska bomba predviđena za rake¬ 
te lance, s obzirom na temperaturu 
i tlak, stvara u središtu eksplozije 
razornu snagu tisuću puta veću od 
avionske bombe iz drugoga svjets¬ 
kog rata. 

Tipična atomska gljiva podigla 
bi se u nebo i iznad mjesta eksplo¬ 
zije neutronske bombe. A ni preo¬ 
stala drugostepena radioaktivnost, 
stvorena neutronima — pa je jedini¬ 
ce za dekontaminaciju zračenja 
zato ne mogu odstraniti — nipošto 
nije tako neopasna kako to planeri 
atomskog rata pokušavaju sugerira¬ 
ti rječju »čista bomba«. 

Naprotiv, umiranje u atmoskom 
ratu postat će, zahvaljujući neu¬ 
tronskoj bombi, još jezivije: dok bi 
pri običnom atomskom napadu više 
od polovice pogođenih trenutno 
umrlo od djelovanja vatrene lopte 
i tlaka eksplozije, mnoge žrtve neu- 
tronskog zračenja užasno bi patile 
satima, danima i mjesecima prije 
nego što bi im smrt skratila muke. 

Protivnik neutronske bombe Sco- 
ville kaže: »Govori se da je ta bom¬ 
ba humana; jest, uistinu, ali — pre¬ 
ma zgradama.« 

Čovjek za kojeg kažu da je otac 
neutronske bombe, američki fizičar 
Sam T. Cohen ne želi se odlučno 
izjasniti o prednostima i strahota¬ 
ma oružja koje je izmislio. Cohen 
kaže: »To oružje donosi približno 
ono što tvrdi većina njegovih zago¬ 
vornika i čega se plaši većina nje¬ 
govih protivnika.« 

Godine 1958, izjavljuje Cohen 
danas, prvi put je u Pentagonu 

pred zrakoplovnim stručnjacima 
govorio je djelovanju neutrona, ali 
iije, naišao na zanimanje za to. 

Za predavanje je, međutim doznao 
mornarički oficir John Morse, spe¬ 
cijalni savjetnik u Komisiji za atom¬ 
sku energiju (AEC), svojedobno 
šef Nuklearnog odjela za pla¬ 
niranje u NATO-u, i tražio da ga 
obavijeste o sadržaju. 

Morsea se, navodno, veoma doj¬ 
milo sve što je čuo, pa je za takvo 
oružje zainteresirao i admirala Tho- 
masa Moorera, koji je poslije pred¬ 
sjedao načelnicima štabova vojske, 
mornarice i zrakoplovstva. Moorer 
je, pak, zagovarao taj prijedlog među 
visokim funkcionarima Pentagona i 
kod tadašnjeg ministra obrane Tho- 
masa Gatesa. 

Odjednom je, prema Cohenovim 
riječima, »neutronska bomba po¬ 
stala dio šou-biznisa« — o njoj su 
htjeli biti obaviješteni svi, uključu¬ 
jući predsjednika Eisenhowera i 
donedavno nezainteresirane u AEC, 
u kojoj se nobelovac Willard Libby 
sad pobrinuo da se novom sistemu 
pruži apsolutna prednost. 

No tada su se — u ljeto 1958 — 
Moskva i Washington sporazumjeli 
o privremenoj obustavi atomskih 
pokusa, te su istraživanja i pokusi 
s neutronima ostali ograničeni na 
laboratorije. Tek poslije sloma mo¬ 
ratorija, u rujnu 1961, Amerikanci 
su mogli iskušati čudesno novo 
oružje. 

PO VOLJI VOJNIKA 

U zoru nekog proljetnog dana 
1963. zadrhtalo je pustinjsko tlo u 
američkoj saveznoj državi Nevadi. 
Nekoliko stotina metara ispod zem¬ 
lje uspješno je iskušana prva verzi¬ 
ja novog neutronskog eksploziva, 
ali — u odsutnosti njegovog duhov¬ 
nog oca. On je u to vrijeme spavao 
na vojničkom krevetu, nekoliko ki¬ 
lometara dalje, jer mu iz razloga 
sigurnosti nije bio dopušten pristup 
kontrolnoj stanici. Cohenova speci¬ 


jalna propusnica bila je zapela 
negdje u birokratskom aparatu. 

Prva neutronska bomba, šifrira¬ 
ne oznake W-63, zatim je izrađena 
u laboratoriju u Lawrence Livermo¬ 
reu u Kaliforniji. Najugledniji su¬ 
radnici na projektu bili su: fizičar 
Harold Brown, danas ministar obra¬ 
ne SAD, i nuklearni fizičar He^- 
bert York, danas savjetnik u Penta¬ 
gonu. 

Kopnena vojska je, međutim, pot¬ 
kraj šezdesetih godina odbacila nji¬ 
hov projekt W-63, zbog »tehničkih 
problema«, i opredijelila se za do¬ 
tad već postavljene »nečiste« atoms¬ 
ke bojeve glave. 

Glavni razlog što administracija 
nije preuzela koncepciju neutrons¬ 
ke bombe bio je, misli Cohen, uz 
ostalo i to što su Amerikom u me¬ 
đuvremenu zavladali demokrati. 

Admiral Herbert Hopwoođ, svoje¬ 
dobno vojni savjetnik najvećega 
pobornika hladnog rata Johna Fo- 
stera Dullesa, rekao je poslije 
znanstvenicima: da je Nixon pobije¬ 
dio na izborima 1960. i da je Dulles 
još bio živ, »neutronska bomba bi 
se izrađivala što je moguće brže i 
odmah postavila na određenim mje¬ 
stima«. 

Ipak, Richard Nixon je svoju šan¬ 
su dobio — osam godina poslije. A 
njegov drugi ministar obrane Ja¬ 
mes Schlesinger (danas energetski 
»car« u administraciji Jimmyja 
Čartera) snažno je ubrzao izradu 
neutronske bombe. 

Tako sju se, na primjer, u prote¬ 
klih osam godina redovito obavljali 
laboratorijski pokusi s majmunima 
izvježbanima za lakše poslove. Ži¬ 
votinje su se pri tom izlagale neu- 
tronskom zračenju do 10.000 
RAD-a (kratica RAD za »radiation 
absorbed dosis« — jedinica za mje¬ 
renje količine zračenja koju će upi¬ 
ti ozračeni materijal). 

Ustanovilo se da je pri dozi od 
4600 RAD-a 80 posto pokusnih živo¬ 
tinja u roku osam minuta postajalo 
nesposobno za bilo kakav posao 

(»incapacitated«). A ugibale su u 
roku 7 do 132 sata. 

Da je bilo po volji vojnika u Pen¬ 
tagonu, ne bi to oružje već sada, 
drugi put, postalo tema javne ra¬ 
sprave. 

Ttroškove proizvodnje prvih neu- 
tronskih bombi sakrili su američki 
vojni stručnjaci neupadljivo u bu¬ 
džet Uprave za energetska istraživa¬ 
nja (Energy Research and Develop- 
ment Administration — ERDA) za 
1978. Uprava je, u vezi s nuklear¬ 
nim oružjem, zapravo, mjerodavna 
samo za istraživačke radove. A 
spomenuta pozicija u budžetu Upra¬ 
ve glasi: »W 70 Mod 3 Lance En- 
hanced Radiation Warhead« (u slo¬ 
bodnom prijevodu: »W 70 Model 3 —- 
bojeva glava povećanog zračenja 
za rakete lance«). 

Ta oznaka zvuči toliko jasno, a 
istodobno prostodušno, da se čak ni 
predsjednik Čarter ni njegov mini¬ 
star obrane Harold Brown (obojica 
vrlo dobro upućena u atomistiku) 
nisu dulje zadržali na toj poziciji 
dok su raspravljali o budžetu Upra¬ 
ve, koji je donijela još Fordova 
administracija i uz neznatne izmje¬ 
ne proslijedili Kongresu. A ' ondje 
je prijediog, na prvom zasjedanju 
Predstavničkog doma, prošao bez 
ikakvih poteškoća. 

OTVORENE MOGUĆNOSTI 

Novinar »Washington Posta« Wal- 
ter Pincus, međutim, nanjušio je da 
se nešto skriva iza tajanstvene oz¬ 
nake u budžetu. Počeo je istraživa¬ 
ti i otkrio da je riječ o — neutrons- 
koj bombi predviđenoj za rakete 
lance, postavljene u SR Njemačkoj. 

Kad je nešto poslije toga budžet 
Uprave dospio na raspravu u Se¬ 
nat, došlo je do ogorčenja i pomut¬ 
nje. Ipak se ne može, bunio se re¬ 
publikanac Mark Hatfield, tek tako 
odobravati novac za oružje o ko¬ 
jem se ne zna ništa više od onoga 
što se može pročitati u novinama. 
Hatfield: »Ovo je važnije od bilo 

koje odluke otkako je Harry Tru- 
man žalovi jedio , da se upotrijebi 
(atomska) bomba (protiv Japana).« 

Zagovornik morala u politici, 
Jimmy Čarter nije na to otkriće 
reagirao ogorčeno, nego, reklo bi 
se, proračunano. Izjavio je da 
mora, najprije, temeljito ispitati 
hoće li dopustiti proizvodnju tog 
oružja; dotad neka parlament odo¬ 
bri predviđena sredstva »kako bi 
mu sve mogućnosti ostale otvore¬ 
ne«. 

»Washington Post« je tada zajed¬ 
ljivo napisao da svatko može prigo¬ 
voriti Sjedinjenim Državama na¬ 
mjeru da uvedu oružje »vrlo blisko 
kemijskom ratovanju — upravo o- 
noj vrsti koje su se fofmalno odre¬ 
kle«. 

Pred Pentagonom demonstrirale 
su skupine protivnika neutronske 
bombe, bacajući ampule vlastite 
krvi na stupove na ulazu u zgradu; 
četvorica demonstranata uhapšena 
su zbog oštećivanja vladine imovi¬ 
ne. 

Ni američka Uprava za kontrolu 
naoružanja i razoružanja (ACDA). 
koja je hitno izradila analizu neu¬ 
tronske bombe, nipošto nije ^odušev¬ 
ljena novim čudesnim oružjem. U 
upravo objavljenom izvještaju 
uprave ACDA kaže se da neutrons- 
ka bomba »ne služi ciljevima 
kontrole naoružanja«; njezjn utje¬ 
caj na pregovore o razoružanju — 
ako ga uopće ima — jest »krajnje 
negativan«. 

Carterov intimus i predstavnik 
za štampu Jođy Powel izjavio je 
već prije, u nastojanju da svojemu 
šefu ostavi mogućnost izbora odlu¬ 
ke: »Netočno je da se u toj analizi 
tvrdi kako bi neutronska bomba 
mogla imati negativan ili bil6 
kakav drugi utjecaj na pregovore 
SALT.« I: »Predsjedniku se gadi 
atomsko oružje, kao i svako drugo, 
i gotovo«. 

U Senatu je žučna rasprava još 
jedanput dosegla vrhunac neposred- 

no prije konačnoga glasanja o spor¬ 
noj stavci u budžetu (rezultat: 58 
prema 38 glasova za bombu). 

Argument protivnika neutronske 
bombe, poput senatora Hatfielda i 
Edwarđa Kenneđyja, glasi: oružje 
upotrebljivo na tako točno određe¬ 
nom prostoru »navodi na to đ: 
bude upotrijebljeno«. Hatfield izjav¬ 
ljuje: »Oslobodimo se već jeđanpul 
vjerovanja u mit da možemo ogra¬ 
ničiti nuklearni rat.« 

Nema dvojbe da je nova bomba 
zauzela važno mjesto u utrci za 
naoružavanjem, kao i u nastojanju 
da se ravnoteža straha učini još 
nesigurnijom. 

RAVNOTEŽA STRAHA 

Godinama je američke jastrebove 
pritiskivala mora da bi, u uspored¬ 
bi sa Sovjetskim Savezom, mogli 
zaostati u razvoju vojne tehnike ili 
da su već zaostali. Još početkom 
ove godine smrknuto su upozorava¬ 
li na to da je u nekim područjima 
SSSR odavno pretekao SAD. 

Primjerice, general-major George 
Keegan, bivši šef obavještajne služ¬ 
be ratnog zrakoplovstva navodno 
je, zajedno s nekolicinom kolega iz 
Pentagona, otkrio da se »u Sovjets¬ 
kom Savezu izrađuje golemo, neo¬ 
bično oružje kojim se za 20 godina 
prestiglo sve što je stvoreno u 
SAD«. 

Trezveniji promatrači pobijali su 
već tada takve panične glasine. 
Jer, previše je očita, kažu, neuma- 
njena prednost Amerikanaca u kva¬ 
liteti oružja, a tvrdilo se da i Sov¬ 
jetskom Savezu nedostaje privred¬ 
ni i tehnološki potencijal, uz koje 
bi u dogledno vrijeme uklonio tu 
prednost. 

U međuvremenu se spomenuta 
prednost, navodno, još povećala: 
Sovjetski Savez zasad još nema dje¬ 
lotvorna protuoružja protiv jeftinih 
malih »lutaj ućih raketa« (»cruise 
missile«). A uvođenjem neutrons- 
kih bomba u sastav NATO-a, Sov¬ 
jetski Savez bi — kako se hvalisao 


neki visoki oficir u Pentagonu 
»bio bačen 20 godina unatrag«. 

Vojne snage Sovjetskog Saveza, 
međutim, navodno su »opremljene 
da prežive na današnjem bojnom 
polju«. Njihovi tenkovi i oklopna 
vozila pružaju, doduše, dovoljnu 
zaštitu od radioaktivnog djelovanja 
atomskog oružja prvog pokoljenja. 
»No, protiv neutronskog zračenja 
nemaju obrane; ono bi i Sovjets¬ 
kom Savezu stvorilo velike poteško¬ 
će u promjeni naoružanja.« 

Sovjetski Savez — tvrdi se u-jed¬ 
noj od analiza kakve se svakog 
tjedna podnose Predsjedniku SAD 
(»Presidential Review Memoran¬ 
dum«) — ne bi mogao pouzdano 
predvidjeti ishod eventualnog suko¬ 
ba u Evropi, pa zato ne bi ni riski¬ 
rao krene u često spominjani 
iznenadni napad. 

Drugim riječima: ravnoteža stra¬ 
ha, »kupljena mnogim milijardama ; 
utrošenima u oružje«, zasad još odr¬ 
žava mir. No predsjednik Čarter — 
plaše se sada protivnici neutronske 
bombe — stavio je tu ravnotežu na 
kocku, zahvaljujući »lutajućim ra¬ 
ketama« i neutronskoj bombi. I to 
u trenutku kad je njegov »križar¬ 
ski pohod za ljudska prava« ionako 
ohladio atmosferu među dvjema 
supersilama. 

Kako se i mogjo očekivati, prvo 
sovjetsko reagiranje na neutronsku 
bombu zvučalo je ogorčeno. 

»Pravda« je ocijenila stvaranje 
novog američkog oružja kao dokaz 
»povratka na staru, propalu politi¬ 
ku imperijalizma.« A TASS je upo¬ 
zorio na to da bi uvođenje neu¬ 
tronskog oružja moglo »samo kom¬ 
plicirati međunarodnu situaciju i 
dovesti do novog, krajnje opasnog 
kruga utrke u naoružavanju«. U 
svakom slučaju, moglo bi utjecati 
na sovjetsko-američke pregovore 
SALT. 

»Nemamo namjere krenuti smje¬ 
rom kojim bi se zbrisala razlika 
između nuklearnog i klasičnog oruž¬ 
ja«, tvrdio je još u svibnju 1974. 

tadašnji šef uprave ACDA Fređ 
Iklć. 

U to su vrijeme tehničari labora¬ 
torija za izradu oružja u Livermo- 
reu već radili na neutronskim boje¬ 
vim glavama za rakete lance i 
za artiljeriju NATO-a — na najno¬ 
vijim varijantama atomske munici¬ 
je, koje ionako već ima previše nr 
zapadnonjemačkom tlu. 

PRST NA OBARAČU 

Samo su Amerikanci na evrops¬ 
kom tlu uskladištili 7000 tzv. taktič¬ 
kog atomskog oružja; ukupna razor¬ 
na moć tog oružja jednaka je snazi 
35.000 bomba, kakva je eksplodira¬ 
la nad Hirošimom. K tome je, pret¬ 
postavlja se, najmanje 3500 sovjets¬ 
koga taktičkog atomskog oružja 
umjereno prema Zapadu. 

Više od 5000 američkih bojevih 
glava s atomskim nabojem od 0,4 
kilotona (atomske mine) do 400 kilo- 
tona (nose ih rakete pershing) us¬ 
kladišteno je samo na području SR 
Njemačke. 

Miruju u čeličnim trezorima, iza 
metar debelih betonskih zidova i 
zemljanih nasipa, dok ih strogo 
čuvaju američki vojnici, zapadno¬ 
njemački artiljerci i ovčarski psi. 
Svih su kalibatra, a poput jacobs- 
-kave, u omotu kroz koji ne prodi¬ 
re zrak, netaknute, u stanju u ko¬ 
jem su ih isporučile tvornice atoms¬ 
kog oružja. 

Ispalili bi ih u »slučaju V« (eufe¬ 
mizam za rat u rječniku NATO-a) 
dijelom i pripadnici Bundesweh- 
ra. Osim baterija raketa lance, tu 
je još i više od 600 topova kalibra 
155 mm, 80 haubica kalibra 203 
mm i rakete honest-john; svi oni 
mogu ispaljivati atomsku municiju. 

No za ispaljivanje mogu prirediti 
atomske bojeve glave samo američ¬ 
ki vojnici; samo oni znaju radio-ši- 
fre i nadziru primđnlke Bundes- 
wehra sve do ispaljivanja atomskog 
oružja. 

U slučaju rata, samo predsjednik 

SAD može zapo vi jediti da se upo¬ 


trijebe atomske bojeve glave. Njego¬ 
va naredba putuje preko vrhovnog 
zapovjednika NATO-a za Evropu 
do pojedinih artiljerijskih jedinica 
na položaju. Uz taj komandni ka¬ 
nal NATO-a, tu je i američki na¬ 
cionalni sistem prenošenja nareda¬ 
ba — članice NATO-a ne mogu kon¬ 
trolirati što se javlja njime. 

Dulje od deset godina Amerikan¬ 
ci su svoje atomsko oružje spremali 
širom SR Njemačke, a da Zapad¬ 
ne Nijemce uopće nisu obavještavali 
ni o količini oružja ni o planiranim 
ciljevima koje bi gađali njime. 

SR Njemačkoj je omogućeno da 
kupi nosače takva oružja i da ih 
podvrgne NATO-u — na primjer: 
starfightere F-104-G kao atomske 
bombardere, rakete pershing i topo¬ 
ve ali samo Amerikanci ima¬ 
ju prste na obaraču. 

Bonn ima tek od 1969. utjecaj na 
planiranje ciljeva i primjenu atom¬ 
skog oružja stacioniranog u SR Nje¬ 
mačkoj. Tadašnji ministar Helmut 
Schmidt nazvao je novoosnovanu 
grupu za planiranje (u kojoj sjedi i 
bonski ministar obrane), »razum¬ 
nom sredinom između dvaju činila¬ 
ca — djelotvornosti i suodlučiva- 
nja«. 

Od početka je, međutim, strategi¬ 
ja NATO-a bolovala od dvostruke 
uloge pripisivane taktičkom atom¬ 
skom oružju: ono je trebalo odbiti 
eventualnog napadača i, zahvaljuju¬ 
ći zastrašujućem djelovanju, sprije¬ 
čiti eskalaciju u atomski rat veli¬ 
kih razmjera. 

ELASTIČAN ODGOVOR 

Posebna nevolja za SR Njemač¬ 
ku: zataji li zastrašujuće djelova¬ 
nje, vrlo je vjerojatno da bi se u 
dugotrajnom konvencionalnom rato¬ 
vanju, a i upotrebom atomskog 
oružja, razorilo najvažnije od ono¬ 
ga što bi trebalo braniti. 

U analizi, izrađenoj za kancelara 
1974, spominje se da bi se ta nevo¬ 
lja mogla ukloniti »kombinacijom 
najnovijega konvencionalnog oruž¬ 

ja i ograničene primjene najmanje¬ 
ga nuklearnog oružja«. 

Sastavljači izvještaja naveli su 
čak i kako bi se time odstranila 
»mentalna barijera« i »hirošimska 
mora« među stanovništvom. 

Predlaže se saveznoj vladi da 
»svima koji bi u tome sudjelovali 
objasni kako je djelovanje najma¬ 
njega nuklearnog (čistog) oružja 
općenito jednako učinku golemih 
količina upotrijebljenoga konvencio¬ 
nalnog oružja.« Predodžbu o tome 
da ^bi nuklearno oružje u svakom 
služaju uništilo sve stanovništvo u 
velikim gradovima, javnost bi mo¬ 
rala odbaciti, zahvaljujući učinku 
»sigurnosno-publicističkih mjera«. 

Neutronska bomba uklapa se u 
koncepciju takvih analiza. I mnogi 
stručnjaci NATO-a — u Bonnu jed¬ 
nako kao i u Bruxellesu — očekuju 
od tog oružja da će riješiti gotovo 
sve njihove trajne poteškoće; ponaj¬ 
prije da će nadoknaditi njihovu 
brojčanu slabost u konvencional¬ 
nim vojnim snagama. 

No u strateškim razmišljanjima 
zagovornika neutronske bombe pre¬ 
malo je mogućih reakcija protivni¬ 
ka: ugradnja neutronske bombe u ' 
strategiju »elastičnog odgovora« 
(»flexible response«) NATO-a i 
planiranje da se prva upotrijebi 
moglo bi Sovjetskom Savezu pruži¬ 
ti upravo moralno opravdanje da 
se i sam zatim posluži nuklearnim 
oružjem mnogo veće razorne snage. 

Dosad se nije uspjela — priznao 
je, primjerice, bivši američki mini¬ 
star obrane Schlessinger, još prije 
nego što se saznalo za novo čudes¬ 
no oružje — stvoriti doktrina koja 
bi dopuštala upotrebu taktičkog 
atomskog oružja a da se ne riskira 
izbijanje atomskog rata svjetskih 
razmjera.« 

Morton Halperin, svojedobni šef 
odjela u američkom ministarstvu 
obrane, formulirao je to ovako: 
^Doktrina NATO-a iznosi da ćemo 
se boriti konvencionalnim oružjem 
sve dok ne izgubimo, da ćemo se 


boriti taktičkim atomskim oružjem 
sve dok ne izgubimo, a da ćemo 
zatim Zemlju dignuti u zrak.« 

Upravo oduševljeno prihvatili su 
vojni stručnjaci zamisao da bi po¬ 
moću neutronskog oružja mogli uni¬ 
štavati neprijateljske tenkove »a 
da pri tom civili u čvrstim podru¬ 
mima ne bi bili nimalo ugroženi, 
premda od mjesta eksplozije udalje¬ 
ni samo dva kilometra« — kako je 
to u Bruxellesu govorio neki zapad¬ 
nonjemački funkcionar NATO-a. 

Ta će predodžba međutim, jedna¬ 
ko kao i ona da bi se »na nišan 
mogli uzeti ranžirnl kolodvori izme¬ 
đu zapađnonjemačko-istočnonje- 
mačke i sovjetske granice, npr. 
Cottbus«, te već tamo ozračiti nepri¬ 
jateljske tenkiste — zacijelo ostati 
samo plod mašte. Atomski rat u Ev¬ 
ropi nipošto se ne bi mogao zausta¬ 
viti »pred dobrim podrumom«. 

»Naseljenost SR Njemačke«, 
tvrđi, se, na primjer, u službenom 
propisu FM-100-5 američke vojske, 
»ima odlučujući utjecaj na vojne 
operacije.« I dalje: »Kritični sukobi 
u SR Njemačkoj neizbježivo bi do¬ 
veli do opetovanih, gotovo nepresta¬ 
nih bitaka za gradove, manja mje¬ 
sta i sela«. 

Veća gradska središta, kakvo je , 
npr., područje na ušću Maine u 
Rajnu, »imaju sve karakteristike 
betonske džungle«. 

KVADRATURA KRUGA 

Ukratko, a to stoji u najvažni¬ 
joj rečenici propisa, štampanoj u 
kurzivu; »Odluka da se neki grad 
napadne ili brani mogla bi ujedno 
značiti i odluku da se razori.« 

U tom odnosu ništa ne bi promi¬ 
jenilo ni neutronsko oružje. No zah¬ 
valjujući ublažavanju kojim je pri¬ 
kazana javnosti, neutronska bomba 
mogla bi pridonijeti da se smanji 
dosad još prilično velik strah od 
atomskog rata. 

To bi vjerojatno odgovaralo gene¬ 
ralima. No za to je vezan i glavni 
argument protivnika neutronskog 

oružja: mogla bi biti zbrisana za¬ 
sad još jasna granica između rata 
bez atomskog oružja i rata atoms¬ 
kim oružjem. 

Možda je predsjednik Čarter poz¬ 
dravio novu ratnu tehniku zato što 
hi je, uz »lutajuće rakete«, mogao 
iskoristiti kao adut više u međuna¬ 
rodnom pokeru naoružavanja. 

Prije nekoliko tjedana čule su se 
u Washingtonu čak i pretpostavke 
da Čarter namjerava sva tri nova 
oružja — neutronsku bombu, »luta- 
juću raketu« i bombarder BI — kao 
paket unijeti u pregovore SALT, 
da bi najposlije na oltar razoruža¬ 
nja žrtvovao »lutajuću raketu« i 
neutronsku bombu, a zadržao 
usavršavanje skupih bombardera. 

Jimmy Čarter, predsjednik koji 
je u predizbornoj kampanji obećao 
da će izopćiti sve atomsko oružje, 
dosad je s nekoliko odluka o naoru¬ 
žanju, zapravo, ubrzao umjesto đa 
uspori atomsku utrku supersila — 
možda čak u namjeri, kako je izja¬ 
vio predstavnik Pentagona, da 
»Sovjetski Savez dovede za prego¬ 
varački stol«. 

Ipak, u donošenju — zasad još ne 
dokraja izrečene — odluke o tome 
hoće li se neutronska bomba uisti¬ 
nu proizvoditi i spremati u »skladi¬ 

šta posebnog oružja« NATO-a na 
zapadnonjemačkom tlu, čini se da 
se američki Predsjednik suočio s 
naoko nerješivom dilemom. 

Dopusti li proizvodnju bombe, 
spustit će se atomska brana i za¬ 
strašujući učinak postat će vjerojat¬ 
niji; Sovjetski Savez morao bi tada 
dobro promisliti hoće li riskirati 
ograničeni napad konvencionalnim 
oružjem i time drugu stranu pota¬ 
knuti na to da se brani neutrons- 
kim zračenjem. S druge strane, isto¬ 
dobno bi se povećala opasnost da 
se sukob na uskom prostoru proširi 
u atomski požar svjetskih raznoje- 
ra. 

Ako, pak, Čarter ne odobri proiz¬ 
vodnju neutronske bombe, možda 
će mu prigovarati da se odrekao 
razmjerno jeftinog i djelotvornog 
novog oružja i time upravo ohra¬ 
brio protivnika da se upusti u 
male napade — primjerice, Sovjet¬ 
ski Savez bi brzim operacijama 
mogao zauzeti »klin kod Dannenber- 
ga« ili danski otok Bornholm. 

Još jedanput su, dakle, tehničari 
stvorili oružje koje se možda sviđa 
planerima atomskog rata i artiljer- 
cima NATO-a, ali koje je političari¬ 
ma stvorilo nevolje, usporedive s 
izračunavanjem kvadrature kruga. 

REKU SU O TEHNICI,.. 

— Tehnički smo zreli za svemirske patrole ali smo etički još u kame¬ 
nom dobu. Ralph Boller 

— Automobil je — limeni frak. 

Rouchus Spieker 

— Prometne nevolje nastaju zbog toga što se po prekjučerašnjim cesta¬ 
ma voze jučerašnji ljudi u sutrašnjim automobilima. 

Robert Lembke 

— Nekada su tvorničari proizvodili automobile da bi mogli kupiti slike 
a danas slikari slikaju da bi mogli kupiti automobile. 

Vladimir V. Majakovski 

— Kompjuteri su najnoviji izum za djelotvorno odugovlačenje knjigo¬ 
vodstvenih poslova. 

Cyril Northcote Parkinson 

— Bila su to još sretna vremena kad smo se ravnali po kalendaru; da¬ 
nas živimo ravnajući se po satu. 


Sacha Guitry 




